สังคมข่าวหุ้น
*ตลาดหุ้นไทยวานนี้ผันผวนทั้งวัน ดัชนีอยู่ทั้งในแดนบวกและลบสลับกันไป แต่ปิดตลาดบวกได้เล็กน้อย 0.15 จุด ปิด 1,531.78 จุด มูลค่าการซื้อขาย 79,544 ล้านบาท น่าจะมาจากแรงซื้อกลับของนักลงทุนต่างประเทศ และกองทุนในช่วงท้ายตลาด แต่การซื้อที่ว่านี้ ยังไม่ใช่สัญญาณการกลับมาอย่างจริง ๆ จังๆ ของต่างชาติ น่าจะเป็นการเก็งกำไรจากหุ้นบางตัว ที่ไตรมาส 2/2563 จะออกมาดี หรือราคาลดลงมาค่อนข้างมาก
29 ก.ค. 2564

*ตลาดหุ้นไทยวานนี้ผันผวนทั้งวัน ดัชนีอยู่ทั้งในแดนบวกและลบสลับกันไป แต่ปิดตลาดบวกได้เล็กน้อย 0.15 จุด ปิด 1,531.78 จุด มูลค่าการซื้อขาย 79,544 ล้านบาท น่าจะมาจากแรงซื้อกลับของนักลงทุนต่างประเทศ และกองทุนในช่วงท้ายตลาด แต่การซื้อที่ว่านี้ ยังไม่ใช่สัญญาณการกลับมาอย่างจริง ๆ จังๆ ของต่างชาติ น่าจะเป็นการเก็งกำไรจากหุ้นบางตัว ที่ไตรมาส 2/2563 จะออกมาดี หรือราคาลดลงมาค่อนข้างมาก
*จับตา BBL-F ที่คาดว่าถูกถอดออกจากการคำนวณ ในการประกาศ MSCI Rebalance 11 ส.ค.นี้ เหตุจากไม่ผ่านเกณฑ์  ATVR (Average Trade Value Ratio) คิดเป็นเม็ดเงิน -275 ล้านเหรียญ มีผลราคาปิด 31 ส.ค. 64 แต่ประเด็นนี้ไม่ได้เป็นประเด็นลบในเชิงปัจจัยพื้นฐาน เพียงแต่อาจเป็นจิตวิทยาลบต่อหุ้นเพราะหากวันที่ 11 ส.ค.นี้ BBL-F หลุดจาก MSCI ตามที่คาดจากภาพของมูลค่าการซื้อขายไม่ถึงเกณฑ์อาจจะเป็นจุดที่ทำให้หุ้นโดนกดดัน จึงมีคำแนะนำนักลงทุนให้รอจังหวะหุ้นอ่อนตัวแล้วค่อยเข้าซื้อ บล.โนมูระฯ ให้ราคาเป้าหมาย 157 บาท
*บริษัท เอ็กซ์สปริง แคปปิตอล จำกัด (มหาชน) หรือ XPG หลังขึ้น XR ส่งผลราคาไดลูทลงมา และวิ่งกลับขึ้นมาใหม่ วันแรก (27 ก.ค.) ชนซิลลิ่งซะเลย ส่วนวานนี้ยังแรงต่อเนื่อง เปลี่ยนแปลงบวกกว่า 15.54%  ถามว่า นักลงทุนรู้ถึงความเสี่ยงไหม คำตอบคือ “รับทราบ” แต่ก็พร้อมที่จะเก็งกำไรจากความมั่นใจของผู้บริหาร “ระเฑียร ศรีมงคล” และแผนธุรกิจของ XPG แต่ในส่วนของตลาดหลักทรัพย์ (ตลท.) เข้าใจว่า ก็ต้องทำหน้าที่ตนเอง หากพบเห็นหุ้นตัวไหนเคลื่อนไหวด้านราคาที่ดูแล้วอาจผิดปกติ ก็ต้องส่งสัญญาณเตือน ล่าสุด วานนี้ ตลท.ส่งคำเตือนอีกครั้งช่วงที่ราคา XPG ขึ้นไปชนซิลลิ่ง 5.00 บาท (+30%) แต่ราคาหุ้นยังปิดในแดนบวกได้อยู่ หรือ +15.54% ปิด 4.46 บาท
*บมจ.โทเทิ่ล แอ็คเซ็ส คอมมูนิเคชั่น (DTAC) พุ่งขึ้นแรงเมื่อวานนี้ +3.75 บาท ปิด 35.75 บา ท เปลี่ยนแปลง +11.72% มูลค่าการซื้อขายมากเป็นอันดับ 1 กว่า 4,148.3 ล้านบาท ส่วนสาเหตุไม่น่ามาจากขึ้น XD วันนี้ แต่น่าจะเก็งกำไรจากข่าว(ที่ยังไม่คอนเฟิร์ม) ว่า Telenor ผู้ถือหุ้นใหญ่ของ DTAC จะถอนการลงทุนจากไทย และล่าสุดในช่วงของการปิดตลาดหุ้นวานนี้ เกลนน์ แมนเดลิด ผู้อำนวยการสายงานสื่อสารองค์กร เทเลนอร์ เอเชีย ออกแถลงการณ์ เทเลนอร์กรุ๊ป จะไม่แสดงความคิดเห็นเกี่ยวกับข่าวลือหรือการเก็งกำไรในตลาดหลักทรัพย์ฯ พร้อมยืนยันว่าเทเลนอร์ยังคงมุ่งมั่นในการทำธุรกิจในประเทศไทย และกลยุทธ์ในตลาดเอเชียยังไม่เปลี่ยนแปลง จบข่าว
*หุ้นกลุ่มไฟแนนซ์ ยังถูกกดันจากอัตราดอกเบี้ยสินเชื่อบุคคลที่แบงก์ชาติ ถูกนายกรัฐมนตรีสั่งให้ไปศึกษาเพื่อปรับลดลงอีก แม้ว่า จะเพิ่มปรับลดไปแล้ว 1 ครึ่ง เมื่อช่วง 1 ปีก่อนหน้านี้ ล่าสุด จากคำให้สัมภาษณ์ของผู้บริหารคลัง และ แบงก์ชาติ เหมือนจะออกแนวไม่ค่อยเห็นด้วย เพราะจะยิ่งทำให้คนเข้าถึงสินเชื่อยากขึ้นไปอีก เพราะสถาบันการเงินจะระวังการปล่อยกู้มากยิ่งขึ้น และทำให้คนหันไปกู้นอกระบบ กลายเป็นปัญหาวนเวียน พายเรือในอ่าง SAWAD MTC TIDLOR KTC AEONTS SAK ราคาค่อย ๆ ซึมลงตลอด แม้บางตัวระหว่างวัน ราคาอาจจะมีการขยับขึ้นไปบ้าง แต่ก็ถูกขายทำกำไรตลอดทาง ส่วนนักวิเคราะห์เอง ต่างประเมินยากว่าราคาลงมาจุดต่ำสุดหรือยัง เพราะไม่รู้ว่า แบงก์ชาติจะบ้าจี้รับ “คำสั่งทางการเมือง” หรือเปล่า หรือหากรับ แล้วจะลดลงมาเท่าไหร่ล่ะ